paragraph_text: Sinj City, hrvatski dugometražni glazbeni dokumentarni film, rockumentarac (rockumentary). Traje 95 minuta. Autor Niko Gulam je na zamisao o filmu došao na trećoj godini studija Umjetničke akademije u Splitu kao zadatak za jedan od ispita. Nije ni pomišljao na dugometražni film, no s vremenom snimljenog i zanimljivog materijala se nakupilo. U razdoblju od dvije godine snimao je svaki izlazak u Sinju, a kako je vrijeme prolazilo nailazilo je sve više događaja koji bi zaokruživali priču. Film je ukupno stvarao četiri godine. Dokumentirana su događanja i atmosfera u Sinju u periodu od 2015. do 2017. godine. Kroz intervjue u filmu je autor predstavio i sastave sinjske pozornice kao što su: M.O.R.T., Shewa, Darkvud, Salauk, Beerkrieg, Underdog, Brane Norac, Jare, Embrio, Psihička jezera te ostale sinjske pojave. Premijerno je prikazan na festivalima Gljevstocku i Danima hrvatskog filma. Iz recenzija se može izvući da je Gulam prikazao "široj publici na neočekivanom mjestu pronašao renesansu hrvatskog rocka i srodnih, uglavnom heavy i hard podžanrova", "živu scenu, zabavnu i vibrantnu sliku novog rođenja subkulture kroz generacijsko povezivanje i otpor kiču" i "skriveno bogatstvo Cetinske krajine, razbijajući naše stereotipe o njezinu kulturnom životu".<ref>: Sinj City – od studentskog projekta do dugometražnog dokumentarca o sinjskoj sceni  Mixer.hr. 6. prosinca 2019. Pristupljeno 7. prosinca 2019.